《春日就李东木孝帘馆舍沽醉留诗 其一》
清代·王太岳

西家一步地，烂著春风鞭。我亦无著客，君还乞酒钱。

好山支榻对，迟日藉书眠。颇怪便便腹，长饥更几年。

作者简介：（1722—1785）直隶定兴人，字基平，号芥子。乾隆七年进士。由检讨累官云南布政使，坐事落职。四十二年，任《四库全书》总纂官，旋仍授检讨，擢国子监司业。曾纂辑《四库全书考證》。任地方官时留心水利，著《泾渠志》。工骈文。有《清虚山房集》、《芥子先生集》。